recursal/SuperWikiNEXT-32B huggingface dataset:
Geneviève Claisse
**Geneviève Claisse** (17. heinäkuuta 1935 Quiévy – 30. huhtikuuta 2018 Dreux) oli ranskalainen taidemaalari.

Claisse syntyi taiteilijasukuun. Moderni taidemaalari Auguste Herbin oli hänen isoenonsa. Ensimmäiset taiteelliset vaikutteensa Claisse sai jo varhain lukemalla *Art d'aujourd'hui* -lehteä, joka on omistautunut geometriselle abstraktiolle. Tutustuttuaan 18-vuotiaana isoenonsa taiteeseen hän rohkaistui ryhtymään taiteilijaksi. Hän on nimittänyt isoenonsa edeltäjäkseen ja sanonut olevansa hänen työnsä jatkaja. Claisse työskenteli nuorena usein vuorokauden ympäri valmistellessaan huolellisesti töidensä värikkäät ja puhtaat abstraktit muodot.

Claissen töitä oli ensimmäisen kerran näytteillä vuonna 1958 Cambraissa ja Pariisissa.

Lähteet
-------

1. ↑  Geneviève Claisse, figure de l’abstraction géométrique, est décédée (ranskaksi)
2. ↑  Szymusiak, Dominique (1982). *Musée Matisse, Palais Fénelon Le Cateau-Cambrésis Nord: guide de visite*. Tourcoing, France: Presses Georges Frère, 20–22.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* RKD Artists
* ULAN

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Petri Kuljuntausta äänittämässä metroaseman ääniä.
**Petri Kuljuntausta** (s. 28. helmikuuta 1961 Tampere) on suomalainen säveltäjä, muusikko ja äänitaiteilija, jonka musiikkia on julkaistu Suomen ohella muun muassa Australiassa, Englannissa ja Yhdysvalloissa. Hän on kirjoittanut myös kolme kirjaa elektronisesta musiikista ja äänitaiteesta, kuten *On-Off*, joka on ensimmäinen kokonaisesitys suomalaisen elektronisen musiikin ilmiöistä ja kehittymisestä. 

Petri Kuljuntaustalle myönnettiin taiteen valtionpalkinto vuonna 2005. Kuljuntausta käyttää teoksissaan sekä sähköisiä instrumentteja että luonnon ja urbaanin ympäristön ääniä. Hänen teoksiaan on julkaistu myös osana kokeellisia elokuvia tai yhteistyössä kuvataiteilijoiden ja tanssijoiden. Kuljuntausta on toiminut myös äänitaiteeseen erikoistuneen Äänen Lumo ry:n hallituksessa, jota hän on ollut perustamassa vuonna 1995.

Julkaisuja
----------

* *On-Off*, Like & Kiasma 2002.
* *Äänen extreme*, Like 2006.
* *First Wave*, Like 2008.

Lähteet
-------

1. ↑  Mononen, Sini: Korvat aukeavat galleriassa – Petri Kuljuntausta perusti Helsinkiin aniharvinaisen äänitaiteen gallerian.  *Helsingin Sanomat*, 17.8.2012. Artikkelin verkkoversio. Viitattu 17.8.2012.
2. ↑   (Arkistoitu – Internet Archive)
3. ↑  Organised Sound nr 8, 2003 (Review) (Arkistoitu – Internet Archive)
4. ↑  International Who's Who in Classical Music 2003
5. 1 2  Opetusministeriö, Taiteen valtionpalkinnot 2005 (Arkistoitu – Internet Archive) Viitattu 27.11.2009

Aiheesta muualla
----------------

* Petri Kuljuntausta: International Who's Who in Classical Music 2003
* Petri Kuljuntausta: Aureobelin kotisivu (Arkistoitu – Internet Archive)
* Petri Kuljuntausta: äänitejulkaisut
* Äänen Lumo ry (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Lenexpo** on messukeskus Pietarissa Vasilinsaarella Venäjällä noin 4,5 kilometrin päässä keskustasta. Se on suurin messukeskus Pietarissa ja Luoteis-Venäjällä sekä yksi suurimmista messukeskuksista Venäjällä 14 hehtaarin messualueellaan. Messukeskus rakennettiin vuosina 1963–1968 ja sen ensimmäinen kansainvälinen näyttely "Inrybprom -68" järjestettiin vuonna 1968. Messukeskus sijaitsee Morskoi vokzal -matkustajasataman vieressä ja sen lähimmät metroasemat, vihreän linjan Primorskaja ja Vasileostrovskaja sijaitsevat noin 2,5 kilometrin päässä.
Lenexpo järjestää vuosittain noin 70 messutapahtumaa yhdessä 10 000 yrityksen kanssa ympäri maailmaa. Keskuksessa vierailee vuosittain 1,2 miljoonaa kävijää. Messukeskuksen sijainti aivan Suomenlahden rannalla antaa mahdollisuuden vierailla alueella omalla veneellä.

Messukeskus sisältää:

* 40 000 neliötä sisänäyttelytilaa
* 63 000 neliötä ulkonäyttelytilaa
* 8 paviljonkia
* 8 konferenssisalia, jotka ovat kooltaan 24-, 32-, 70-, 120-, 144-, 250-, 320- ja 1 054 -paikkaisia
* lehdistökeskuksen
* 2 800 -paikkaisen kongressihallin
* kokoushuoneita.

Lähteet
-------

1. ↑  lenexpo.ru/en (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Lenexpo (messukeskus)** Wikimedia Commonsissa

* Lenexpo virallinen kotisivu (Arkistoitu – Internet Archive) englanniksi
* virallinen kotisivu (Arkistoitu – Internet Archive) venäjäksi
Debby Boone vuonna 1997.
**Deborah Ann "Debby" Boone** (s. 22. syyskuuta 1956) on yhdysvaltalainen laulaja. Hänet muistetaan parhaiten hitistä "You Light Up My Life" (1977), joka vietti kymmenen viikkoa Billboard Hot 100 -listan kärjessä ja toi esittäjälleen "parhaan tulokkaan" Grammy-palkinnon.

Boone syntyi Hackensackissa, New Jerseyssä, kuuluisan muusikko Pat Boonen ja Shirley Lee Foney Boonen tyttäreksi. Hän nousi teini-ikäisenä yhdessä sisartensa kanssa listoille yhtyenimellä "The Boones". Hän aloitti soolouransa singlellä "You Light Up My Life". 

Boone oli 1970-luvun lopussa ja 1980-luvun alussa listoilla useilla countryjulkaisuillaan. Hän tulkitsi muiden ohella Connie Francisin lauluja. Hän julkaisi vuonna 1981 omaelämäkerran *Debby Boone So Far* ja menestyi paitsi muusikkona, myös teatterin näyttelijänä; satunnaisemmin hän on esiintynyt myös televisiossa. 

Vuodesta 1980 alkaen Boone on levyttänyt myös gospelhenkistä musiikkia voittaen kaksi GMA Dove -palkintoa ja kaksi Grammya lisää. Hän meni vuonna 1979 naimisiin Gabriel Ferrerin kanssa. Pari sai neljä lasta: Jordanin (s. 1980), kaksostytöt Gabriellen ja Dustinin (s. 1983) sekä Tessan (s. 1986). Yhteistyössä miehensä kanssa Boone julkaisi useita lastenkirjoja. 

Boonen tuorein albumi *Reflections of Rosemary* on ilmestynyt vuonna 2005.

Diskografia
-----------

### Albumit

* *You Light Up My Life* (1977)
* *Midstream* (1978)
* *Debby Boone* (1979)
* *Love Has No Reason* (1980)
* *With My Song... I Will Praise Him* (1980)
* *Savin' It Up* (1981)
* *Surrender* (1983)
* *Choose Life* (1985)
* *Friends for Life* (1987)
* *Be Thou My Vision* (1989)
* *Home for Christmas* (1989)
* *Reflections of Rosemary* (2005)
* *Swing This* (2013)

### Listasijoittuneet singlet

* "You Light Up My Life" (1977)
* "California" (1978)
* "God Knows/Baby, I'm Yours" (1978)
* "When You're Loved" (1978)
* "In Memory of Your Love" (1978)
* "My Heart Has a Mind of Its Own" (1979)
* "Breakin' in a Brand New Broken Heart" (1979)
* "See You In September" (1979)
* "Everybody's Somebody's Fool" (1979)
* "Are You on the Road to Lovin' Me Again" (1980)
* "Free To Be Lonely Again" (1980)
* "Take It Like A Woman" (1980)
* "Perfect Fool" (1981)
* "It'll Be Him" (1981)

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Yhdysvallat
* Korea
* Alankomaat

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* SNAC

 |

 |
**Jelena Vladimirovna (Lena) Muhina** (21. marraskuuta 1924 Ufa, Neuvostoliitto – 5. elokuuta 1991 Moskova) oli neuvostoliittolainen nainen, joka eli Leningradissa piirityksen alkuajan 1941–1942, kunnes toukokuussa pääsi pakenemaan muun muassa taiteilija Vera Miljutinan avulla Laatokan Elämän tietä. Lena Muhina päätyi sukulaisten luo Gorkiin. Sittemmin Muhina toimi Moskovassa, Leningradissa, Jaroslavlissa ja Štšerbakovissa keramiikkataiteilijana ja teollisuustyöntekijänä. Muhina ei maininnut eläessään päiväkirjoista kellekään eikä puhunut piirityksestä.

Lena Muhina kirjoitti piirityksen aikana päiväkirjaa, jonka tuntematon henkilö on vienyt vuonna 1962 Neuvostoliiton valtionarkistoon; itse asiassa päiväkirja alkaa jo toukokuussa 1941, jolloin Saksa ei ollut vielä hyökännyt Neuvostoliittoon. Päiväkirja on julkaistu venäjäksi nimellä *Блокадный дневник Лены Мухиной*. Pauli Tapio on suomentanut teoksen nimellä *Piirityspäiväkirja*. Teos kuvaa autenttisesti 16–17-vuotiaan tytön kokemuksia piiritysajalta. Teoksessa on myös Markku Kangaspuron esipuhe, joka asettaa aikakontekstin teokselle. Jälkipuheessa venäläiset tutkijat kertovat päiväkirjan löytymisestä ja Muhinan henkilöhistorian esiinkaivamisesta.

Lähteet
-------

1. 1 2 3  Valentin Kovaltšuk, Aleksandr Rupasov, Aleksandr Tšistikov: "Loppusanat", *Lena Muhina: Piirityspäiväkirja*, s. 4, 279–285. Suomentanut Pauli Tapio. Bazar Kustannus, 2014. ISBN 978-952-279-095-8.
2. ↑  Pentti Stranius: Lena Muhina: Piirityspäiväkirja *Savon Sanomat*.  5.3.2014. Viitattu 10.10.2017.

Aiheesta muualla
----------------

* Блокадный дневник Лены Мухиной (Arkistoitu – Internet Archive)

Katso myös
----------

* Anne Frank
* Tanja Savitševa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Ruotsi
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Kazakstanin kommunistinen puolue** oli Kazakstanin sosialistisessa neuvostotasavallassa toiminut virallinen kommunistipuolue. Puolueen 18. edustajakokous 7. syyskuuta 1991 Moskovan vallankaappausyrityksen 19.–21. elokuuta jälkeen nimesi puolueen uudelleen Kazakstanin sosialistiseksi puolueeksi, ja erosi Neuvostoliiton kommunistisesta puolueesta.

Alkuperäinen Kazakstanin kommunistinen puolue Kazakstanin sosialistisena puolueena muuttui Kazakstanin kansan yhtenäisyyden liitoksi, josta tuli presidenttiä tukeva Kazakstanin kansan yhtenäisyyden puolue, Otan ja lopulta Nur Otan.

Pääsihteerit
------------

### Kazakstanin sosialistinen neuvostotasavalta

1. Levon Mirzojan (1936-1938)
2. Nikolay Skvortsov (1938–1945)
3. Zhumabay Shayakhmetov (1945-1954)
4. Panteleimon Ponomarenko (1954-1955)
5. Leonid Brežnev (1955-1956)
6. Ivan Jakovlev (1956-1957)
7. Nikolai Beljajev (1957-1960)
8. Dinmukhamed Kunajev (1960-1962)
9. Ismail Jusupov (1962-1964)
10. Dinmukhamed Kunajev (1964-1986)
11. Gennadi Kolbin (1986-1989)
12. Nursultan Nazarbajev (1989-1991)

### Kazakstanin tasavalta

1. Serikbolsyn Abdildin (1991-2010)
2. Gaziz Aldamzharov (2010 -2015)

Uusi Kazakstanin kommunistinen puolue
-------------------------------------

Päätökseen tyytymättömät puolueen 19. edustajakokouksessa perustivat uuden kommunistisen puolueen lokakuussa 1991. Kuitenkin uusi kommunistinen puolue rekisteröitiin vasta 27. elokuuta, 1998. 1990-luvun puolivälissä uusi Kazakstanin kommunistinen puolue osallistui oppositioliikkeisiin Azamat ja Pokolenie ja aloitti rekisteröimättömän kansallis-patriaattisen tasavaltalaisliikkeen. Helmikuussa 1998 se liittyi oppositioliike Kazakstanin kansanrintamaan.

Kazakstanin kommunistinen kansanpuolue
--------------------------------------

Puolue jakautui 2004, kun Vladislav Kosarevin alkoi syyttää Kazakstanin kommunistisen puolueen ensimmäistä sihteeriä, Serikbolsyn Abdilnia kyseenalaisesta varojen käytöstä. Puolueesta irronnut Kazakstanin kommunistinen kansanpuolue ei onnistunut saamaan 50 000 kannattajaa kyetäkseen rekisteröitymään rekisteröidyksi puolueeksi.

2004 parlamenttivaaleissa 19. syyskuuta ja 3. lokakuuta 2004 Kazakstanin kommunistisen puolueen ja Kazakstanin Demokraattisen valinnan yhteenliittymä sai 3,4 % äänitä, muttei äänikynnyksen vuoksi ainuttakaan valtiopäiväpaikkaa. Presidentinvaaleissa Kazakstanin kommunistinen puolue, Kazakstanin demokraattinen valinta ja Ak Zhol -puolue muodosti *Vain Kazakstanin puolesta* -yhteenliittymän, joka tuki Žarmahan Tujakbaita presidenttiehdokkaana.

Nur Otan
Kazakstanin kommunistinen puolue 1936-1991 |
Kazakstanin sosialistinen puolue 1991-1993 |
Kazakstanin kansan yhtenäisyyden liitto 1993-1995 |
Kazakstanin kansan yhtenäisyyden puolue 1995-1999 |
Otan 1999-2006  | Kansan osuuskuntapuolue 1994-1999 | Kazakstanin agraaripuolue 1999 | Tasavaltalaispuolue Asar 2003-2006 |
Nur Otan 2006-
**Pommerinvirna** (**kašubianvirna**) (*Vicia cassubica*) on pääasiassa Euroopassa kasvava hernekasvi. Suomessa laji on hyvin harvinainen ja rauhoitettu.

Ulkonäkö ja koko
----------------

Monivuotisen pommerinvirnan varret kasvavat 30–60 cm pitkiksi. Varret ovat pystyjä ja pehmeäkarvaisia. Lehdet ovat 5–13 cm pitkiä ja niissä on pareittain 6–12 paria kapeansoikeita tai suikeita lehdyköitä. Kukkavarsi on noin viisisenttinen. Huulimaisten kukkien teriö on punavioletti ja venho valkoinen. Kukat kasvavat 10–12 kukan kukintoina. Hedelmä on kellertävä, kalju ja pari senttiä pitkä palko. Pommerinvirna kukkii heinäkuussa. Muista Suomessa tavattavista virnalajeista pommerinvirna muistuttaa lähinnä aitovirnaa (*V. sepium*).

Levinneisyys
------------

Pommerinvirnan pääesiintymisalue ulottuu Saksasta ja Italiasta Balkanin ja Puolan kautta Keski-Venäjälle. Pohjoisessa kasvualue ulottuu eteläiseen Skandinaviaan, Baltiaan ja Etelä-Suomeen. Lajia tavataan myös paikoin Ranskassa, Kaukasiassa ja Vähässä-Aasiassa. Suomessa pommerinvirna kasvaa vain maan lounaisosissa. Ensimmäisenä laji löydettiin vuonna 1936 Tenholasta ja myöhemmin myös Kiskosta. Suomessa pommerinvirna on levinneisyysalueensa pohjoisrajalla, minkä takia sen leviämiskyky on esiintymisalueella varsin heikko.

Elinympäristö
-------------

Suomessa pommerinvirna kasvaa kivisillä, kuivahkoilla metsärinteillä, hakkuuaukioilla ja pellon- ja metsänreunoilla. Lajin kasvupaikkoja uhkaavat lähinnä niiden umpeenkasvu ja metsittyminen. Ilmeisesti metsäpalojen torjunta on yksi syy lajin taantumiseen.

Lähteet
-------

* Kettunen, Taina: *Pommerinvirna*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 266.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

1. ↑  Ympäristöministeriö: Luonnonsuojeluasetuksessa rauhoitetut lajit Viitattu 2.6.2009.
2. ↑  Retkeilykasvio 1998, s. 277.
3. 1 2 3  Kettunen 1997, s. 266.
4. ↑  Den virtuella floran: Backvicker (ruotsiksi) Viitattu 2.6.2009.

Aiheesta muualla
----------------

* Kasviatlas 2020: Pommerinvirnan levinneisyys Suomessa.

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q159742
* Wikispecies: Vicia cassubica
* BioLib: 39943
* CoL: 5BCLP
* EoL: 704170
* EPPO: VICCA
* EUNIS: 169692
* GBIF: 2975380
* GRIN: 41472
* iNaturalist: 447917
* IPNI: 524633-1
* IRMNG: 11266160
* ITIS: 820001
* NBN: NBNSYS0000003287
* NCBI: 754109
* Open Tree of Life: 602500
* PFI: 2407
* Plant List: ild-9102
* PLANTS: VICA21
* POWO: urn:lsid:ipni.org:names:524633-1
* WFO: wfo-0000214045

 |

 |
**Jean Bart** oli Ranskan laivaston vuonna 1889 vesillelaskettu Alger-luokan panssarikansiristeilijä.

Valmistus
---------

*Pääartikkeli: Alger-luokka*
Alus tilattiin 18. syyskuuta 1886 Rochefortin telakalta ja sen köli laskettiin syyskuussa 1887. Alus laskettiin vesille marraskuussa 1889 ja se otettiin palvelukseen vuonna 1891.

Palvelus
--------

Alus osallistui Kolumbian maailmannäyttelyn laivastokatselmukseen vuonna 1893. Alus luokiteltiin uudelleen toisen luokan risteilijäksi vuonna 1897 ja se lähetettiin Kauko-Itään. Alus palasi vuonna 1902 Lorientiin, jossa se siirrettiin reserviin.

Alus palautettiin palvelukseen vuonna 1906 ja se lähetettiin Karibialle. Alus tuhoutui ajettuaan karille 11. helmikuuta 1907 Ras Nouadhiboussa.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:French cruiser Jean Bart

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **FS Jean Bart (1889)**.
* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. ↑  Gardiner, Robert s. 310

*Alger*-luokan panssarikansiristeilijät

|  |
| --- |
| *Alger* – *Isly* – *Jean Bart* |
| Edeltäjä: Linois-luokka – Seuraaja: Friant-luokka |
Kazakstanin ja Yhdysvaltain sijainti.   Kazakstan  Yhdysvallat
**Kazakstanin ja Yhdysvaltain suhteilla** tarkoitetaan Amerikan yhdysvaltojen ja Kazakstanin tasavallan kahdenvälisiä suhteita. Yhdysvalloilla on suurlähetystö Astanassa ja Kazakstanilla Washington DC:ssä. 

Neuvostoliiton hajoamisen jälkeen Yhdysvalloista tuli 25. joulukuuta 1991 ensimmäinen Kazakstanin itsenäisyyden tunnustanut valtio. Yhdysvallat avasi suurlähetystön Almatyyn tammikuussa 1992 ja siirsi sen Astanaan vuonna 2006.

Vuonna 2015 tehdyn U.S. Global Leadership -raportin mukaan 9 prosenttia kazakstanilaisista hyväksyi Yhdysvaltain globaalin johtajuuden. 52 prosenttia olivat sitä vastaan ja 39 prosenttia eivät osanneet sanoa.

Lähteet
-------

1. ↑  U.S. Relations With Kazakhstan *U.S. Department of State*. Viitattu 27.9.2020.
2. ↑  U.S. Global Leadership Project Report – 2015 *Gallup*

Aiheesta muualla
----------------

* Kuvia tai muita tiedostoja aiheesta **Kazakstanin ja Yhdysvaltain suhteet** Wikimedia Commonsissa
Lena Solvin Kalevan kisoissa 2008
**Lena Anne-May Solvin** (s. 4. heinäkuuta 1986 Uusikaarlepyy) on suomalainen moukarinheittäjä. Hän edustaa IF Nykarlebynejdeniä ja häntä valmentavat Martin Ahlskog ja Leif Solvin.

Hän on saavuttanut viisi aikuisten SM-mitalia. Lappeenrannassa 4. elokuuta 2007 hän oli kolmas tuloksella 64,45 m. Tampereella 26. heinäkuuta 2008 hän oli toinen tuloksella 62,28 m ja Espoossa 1. elokuuta 2009 hän oli toinen tuloksella 63,23 m. Kajaanissa 7. elokuuta 2010 hän oli toinen tuloksella 65,47. Turussa 7. elokuuta 2011 hän oli toinen tuloksella 63,25.

Hän on edustanut Suomea neljästi Suomi–Ruotsi-maaottelussa, vuosina 2007, 2008, 2009 ja 2010. Göteborgissa 2007 hän oli viides tuloksella 60,13, Helsingissä 2008 toinen tuloksella 64,59, Göteborgissa 2009 viides tuloksella 60,29 ja Helsingissä 2010 neljäs tuloksella 64,57.

Hänen ennätyksensä on 66,26, jonka hän heitti Kaustisella 28. kesäkuuta 2008. Ennätyksellään hän sijoittuu Suomen kaikkien aikojen tilastossa kahdeksanneksi.

Aikuisten SM-mitalit
--------------------

* Hopeaa 2008 (62,28)
* Hopeaa 2009 (63,23)
* Hopeaa 2010 (65,47)
* Hopeaa 2011 (63,25)
* Pronssia 2007 (64,45)

Lähteet
-------

* Lena Solvin Tilastopaja (vaatii kirjautumisen, maksullinen palvelu).

### Viitteet

1. ↑  Yleisurheilun Suomen parhaat kautta aikojen, viitattu 12.6.2020


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
Wadih al-Safi
**Wadih al-Safi** (arab. وديع الصافي‎, *Wadī‘ aṣ-Ṣāfī*; myös *Wadih Francis*; 1. marraskuuta 1921 Niha – 11. lokakuuta 2013) oli libanonilainen laulaja-lauluntekijä, udinsoittaja ja näyttelijä.

Al-Safi sai ensimmäisen kerran julkisuutta sijoittuessaan vuonna 1938 ensimmäiseksi neljän- tai viidenkymmenen osallistujan joukossa radioaseman sponsoroimassa laulukilpailussa. Hän matkusti vuonna 1947 Brasiliaan, jossa vietti kolmen vuoden ajan esiintyen maan libanonilaistaustaiselle yhteisölle. Al-Safi palasi Libanoniin vuonna 1950 ja kiinnitti huomionsa maansa kansanmusiikkiperinteisiin. Hän tuli tunnetuksi libanonilaisen kansanmusiikin modernisoidun muodon kehittämisestä. Hän oli johtohahmo liikkeessä, joka teki libanonilaisesta musiikista suosittua koko arabimaailmassa. Al-Safi tunnettiin myös libanonilaisen ja muun arabirunouden (kuten zajalin) laulamisesta. Hänen esittämiään lauluja oli kaikkiaan noin 3 000. Al-Safi kiersi urallaan laajalti kansainvälisesti ja lauloi arabian lisäksi myös ranskan, brasilianportugalin ja italian kielillä. Hän sai kunniatohtorin arvon Kaslikin Pyhän Hengen yliopistosta.

Al-Safi oli kristitty. Hän oli poikansa Tonyn kotona Mansouriehissa sairastuessaan perjantaina 11. lokakuuta 2013 ja joutui sairaalaan, jossa kuoli. Libanonin virallinen uutistoimisto ilmoitti, että al-Safin hautajaiset pidettäisiin maanantai-iltapäivänä Pyhän Yrjön maroniittikatedraalissa Beirutin keskustassa. Kuukausia aiemmin laulaja oli joutunut sairaalaan kärsittyään luunmurtumista ja keuhkojen turvotuksesta, joka oli vaikuttanut sydämeen. Syyskuussa 2012 useat tiedotusvälineet olivat ilmoittaneet laulajan terveydentilan huomattavasti heikentyneen jalan murtumisen takia tehdyn leikkauksen jälkeen. Libanonin presidentti Michel Suleiman luonnehti al-Safin kuolemaa suureksi menetykseksi Libanonin kansanmusiikille.

Lähteet
-------

1. 1 2  Wadih El Safi ArtistInfo
2. 1 2 3 4  ‘The Frank Sinatra of the Mideast:’ Lebanese singer Wadih El Safi dies Al Arabiya
3. 1 2 3  Wadi Al-Safi AllMusic
4. 1 2 3 4 5  Renowned Lebanese singer Wadih al-Safi dies at 92 BBC

Aiheesta muualla
----------------

* Wadih al-Safi Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Australia
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Wadouba** on maalaiskunta Moptin alueen Bandiagaran piirissä Malissa. Sen keskuskylä Kani Gogouna sijaitsee Dogonin ylängöllä 35 kilometriä Bandiagarasta koilliseen. Kunnassa on 27 900 ja keskuskylässä 1 600 asukasta (vuonna 2009).

Maantiede
---------

Wadouban kunnan pinta-ala on 720 neliökilometriä. Se rajoittuu koillisessa Bandiagaran piirin Ségué Irén, kaakossa Sanghanin, lounaassa Sorolyn ja luoteessa Kendién kuntiin. 

Pinnanmuodostusta leimaavat kalliorinteet ja laaksot. Kasvillisuus on kärsinyt kuivuudesta ja ihmisen toiminnasta. Pysyviä vesistöjä ei ole. Seutu kuuluu Sahelin vyöhykkeeseen.

Asutus
------

Kuntaan kuuluu 48 kylää ja 16 pikkukylää. Niistä suurin on 2 100 asukkaan Mene Mene. Yli tuhannen asukkaan kyliä ovat myös Tenne, Gongo ja Tabitongo. Asukkaat ovat etupäässä dogoneja.

Liikenne, elinkeinot ja palvelut
--------------------------------

Kani Gogounan kautta kulkee Bandiagaran ja Douentzan välinen paikallistie. Muiden kylien liikenneyhteydet ovat heikot. Liikennevälineitä ovat kuorma-autot, moottoripyörät ja polkupyörät.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja fonio. Niiden ohella viljellään maapapua, hibiskusta, seesamia, lehmänpapua ja vihanneksia. Kotieläimiä ovat naudat, lampaat, vuohet, aasit ja siipikarja. Lisäksi tuotetaan puutavaraa ja hiiltä sekä harjoitetaan keräilyä, käsityöammatteja ja kaupankäyntiä. Kylissä pidetään viidet viikoittaiset markkinat.

Kunnassa toimii 16 alakoulua, kolme yläkoulua, viisi lukutaitoluokkaa, yhdeksän koulutus- ja kehittämiskeskusta (CED) ja 16 koraanikoulua. Terveyspalveluihin kuuluvat Kani Gogounan heikkotasoinen terveyskeskus ja kolme sairastupaa. Vesihuolto käsittää kaivoja, porakaivoja, vesiposteja ja patoaltaita. Muita palveluja ovat joukko kauppoja, hirssimylly ja kahdeksan viljavarastoa.

Matkailu
--------

Mahdollisina matkailukohteina mainitaan Gongon, Bolmon, Tabitongon, Irelibolo Moryn ja Gondon kylät. Majoitusta tarjoaa Kani Gogounaan rakennettu kunnan vierastalo.

Lähteet
-------

* Analyse-diagnostic de la commune rurale de Wadouba *geradsn.org*.  2009.  Arkistoitu 29.12.2016. Viitattu 28.12.2016.

### Viitteet

1. 1 2  4ème Recensement Général de la Population et de l’Habitat du Mali (RGPH). Resultats definitifs. Tome 0: Repertoire des villages *instat-mali.org*.  2013.  Arkistoitu 7.1.2017. Viitattu 28.12.2016.
2. 1 2 3 4 5 6 7  Plan de Securite Alimentaire: Commune Rurale de Wadouba 2006–2010 *fsg.afre.msu.edu*.  Arkistoitu 7.3.2016. Viitattu 16.11.2014. (ranskaksi)
3. ↑  Mali - Cercle de Bandiagara - Région de Mopti: Carte de référence *reliefweb.int*. Viitattu 16.11.2014. (ranskaksi)
4. ↑  Analyse-diagnostic, s. 27–28.
5. ↑  Analyse-diagnostic, s. 33.
6. ↑  Analyse-diagnostic, s. 31–32.
7. ↑  Analyse-diagnostic, s. 32–35.
8. ↑  Analyse-diagnostic, s. 55–59.
9. ↑  Analyse-diagnostic, s. 33–34.
**Vesa Kuokkala** (s. 2. tammikuuta 1983 Tampere) on suomalainen markkinoija ja aktiiviuransa lopettanut koripalloilija. Hänet tunnetaan etenkin työstään Tampereen Pyrinnön markkinointipäällikkönä. Samassa seurassa viimeiset juniorivuotensa pelannut Kuokkala kuului sen edustusjoukkueen kokoonpanoon miesten pääsarjassa kaksi kautta vuosina 2002–2004.

Urheilu-ura
-----------

Tampereen NMKY:n kasvatti Kuokkala kuului Pyrbasketin kokoonpanoon kaksi kautta vuosina 2002–2004. Ensimmäisellä kaudellaan 2002–2003 hän kuului Pyrbasketin kokoonpanoon 19 ottelussa, joissa pääsi kentälle kerran, 20. marraskuuta 2002 hävityssä ottelussa Äänekosken Huimaa vastaan. Ensiensiintymisessään pääsarjatasolla Kuokkala pelasi tasan minuutin ilman tilastomerkintöjä. Pyrbasket ei selviytynyt kyseisellä kaudella pudotuspeleihin sijoituttuaan 14 joukkueen sarjassa 12:nneksi.

Kaudella 2003–2004 Kuokkala kuului Pyrbasketin kokoonpanoon 12 ottelussa. Kentälle hän pääsi 29. lokakuuta 2003 vierasottelussa Namika Lahtea vastaan. Pyrbasketin selvään tappioon päättyneessä ottelussa Kuokkala heitti tasan kuudessa minuutissa kerran ohi kahden ja kolmen pisteen heitot, otti yhden puolustuspään levypallon ja riiston sekä teki kolme virhettä. Pyrintö paransi runkosarjassa edelliskauden sijoitustaan oltuaan yhdeksäs 14 joukkueen sarjassa mutta karsiutui ensimmäisenä joukkueena pudotuspeleistä.

Ura markkinoinnissa
-------------------

Kuokkala työskenteli Pyrinnön miesten koripallon edustusjoukkueen markkinointipäällikkönä kuuden vuoden ajan. Hän on koulutukseltaan tradenomi ja kauppatieteiden maisteri. Kuokkala asuu Helsingissä.

Tilastot
--------

### Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002–2003 | Pyrbasket | SM-koris | 19 | – | – | – | – | – | – | – | – | – | – | – | – |
| 2003–2004 | Pyrbasket | SM-koris | 12 | 0,0 % | 0,0 % | – | – | 0,1 | 0,1 | – | – | 0,1 | – | – | – |
| **Yhteensä** | Korisliiga | 31 | 0,0 % | 0,0 % | – | – | 0,0 | 0,0 | – | – | 0,0 | – | – | – |

* *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

Lähteet
-------

* Rautanen, Sari: Pyrinnön voimakaksikko ottaa nyt lepoa.  *Aamulehti*, 21.5.2014, s. B2.
* Vesa Kuokkala (Arkistoitu – Internet Archive) baskethotel.com
* Vesa Kuokkala basketball profile eurobasket.com

### Viitteet

1. 1 2  Aamulehti 21.5.2014
2. 1 2  baskethotel.com
3. ↑   (Arkistoitu – Internet Archive)
4. ↑
Abe Vigoda
**Abraham Charles "Abe" Vigoda** (24. helmikuuta 1921 – 26. tammikuuta 2016) oli yhdysvaltalainen näyttelijä. Hänen ehkä tunnetuin roolinsa on Salvatore Tessiona elokuvassa *Kummisetä*. Hänellä oli juutalaisvenäläiset sukujuuret.

Vigoda syntyi New Yorkissa vuonna 1921. Hänen isänsä oli Samuel Vigoda ja äiti Lena Vigoda.
Hän omaksui gangsteri Sal Tession roolin elokuvassa *Kummisetä* (1972), jossa hän näytteli Marlon Brandon esittämän Don *Vito Corleonen* lapsuudenystävää. Yhdysvalloissa vuosina 1975–1982 esitetyssä *Barney Miller* -poliisikomediasarjassa Vigoda esitti etsivä Phil Fishiä, joka sai myös oman sarjansa nimeltä *Fish*.

Vigoda esiintyi *Late Night with Conan O'Brien* -ohjelman sketseissä, joissa hän näytteli yleensä seniiliä vanhusta.

Lähteet
-------

1. ↑  Arnold, Laurence: Abe Vigoda, ‘Godfather’ Turncoat and TV Detective, Dies at 94 *Bloomberg*.  26.1.2016. Viitattu 26.1.2016. (englanniksi)
2. ↑  Abe Vigoda imdb.com. Viitattu 27.3.2015.

Aiheesta muualla
----------------

* Abe Vigoda Internet Movie Databasessa. (englanniksi)
* Abe Vigoda Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Italia
* Israel
* Yhdysvallat
* Puola

 |
|  |
| Henkilöt | 
* Elonet

 |
|  |
| Muut | 
* SNAC

 |

 |
**Slovenian sosialistinen tasavalta**, lyhenteeltä **Slovenian ST** (sloveeniksi *Socialistična republika Slovenija, SR Slovenija, SRS*) eli **Slovenian kansantasavalta**, lyhenteeltä **Slovenian KT** (sloveeniksi *Ljudska republika Slovenija, LR Slovenija, LRS*), vuosina (1945–1963) oli sosialistinen tasavalta osana Jugoslavian sosialistista liittotasavaltaa vuodesta 1944 vuoteen 1991. Ennen vuotta 1963 alueen nimi ollut Slovenian kansantasavalta. Vuonna 1990, kun alue oli edelleen osa Jugoslaviaa, Slovenian kommunistit sallivat muiden poliittisten puolueiden perustamisen, mikä johti valtion muuttumiseen demokraattiseksi. 8. maaliskuuta 1990 Slovenian sosialistinen tasavalta poisti sanan "sosialistinen" nimestään, jolloin siitä tuli Slovenian tasavalta, joka itsenäistyi 25. kesäkuuta 1991.

Itsenäistyminen
---------------

Maaliskuussa 1990 Slovenian sosialistisen tasavallan hallitus hyväksyi alueen perustuslakiin joitakin muutoksia, jotka mahdollistivat demokraattisen yhteiskuntajärjestyksen. Heti saman vuoden huhtikuussa pidettiinkin demokraattiset vaalit. Parlamenttivaalit voitti oppositio Jože Pučnikin johdolla. Samaan aikaan Milan Kučan, aiempi kommunistisen puolueen kansanedustaja, äänestettiin alueen presidentiksi. Kristillisdemokraattien Lojze Peterlesta tuli pääministeri, ja hän lopetti 45 vuotta kestäneen kommunistipuolueen hallinnon virallisesti. Tänä ajanjaksona Slovenia palautti vanhan lippunsa ja vaakunansa, mikä viittasi vahvasti alueen tulevaan itsenäistymiseen. Vanhan kansallislaulun, Naprej zastava slaven, tilalle oli tullut kappale nimeltä Zdravljica jo maaliskuussa 1990.

23. joulukuuta 1990 Sloveniassa pidettiin kansanäänestys itsenäisyydestä. Kansanäänestyksen äänistä 92,3 % kannatti Slovenian itsenäistymistä Jugoslaviasta. 25. kesäkuuta 1991 Slovenian parlamentti vahvisti alueen itsenäisyyden. Lyhyen 10 päivää kestäneen sodan jälkeen Slovenian armeija oli turvannut alueen itsenäisyyden. Pian tämän jälkeen muut valtiot alkoivat tunnustamaan Slovenian. Syntyi Slovenian tasavalta.

Katso myös
----------

* Jugoslavia

Lähteet
-------

1. ↑  Worldstatesmen – Slovenia


|  |  |
| --- | --- |
| Jugoslavian lippu | **Jugoslavian tasavallat ja alueet** |
| Bosnia ja Hertsegovinan sosialistinen tasavalta | Kosovon sosialistinen autonominen alue | Makedonian sosialistinen tasavalta | Slovenian sosialistinen tasavaltaSerbian sosialistinen tasavalta | Montenegron sosialistinen tasavalta | Kroatian sosialistinen tasavalta | Vojvodinan sosialistinen alue |
**Abel Ferrara** (s. 19. heinäkuuta 1951 Bronx, New York) on yhdysvaltalainen elokuvaohjaaja, -käsikirjoittaja ja näyttelijä, jonka tunnettuja ohjauksia ovat *Koston enkeli* (1981), *New Yorkin kuningas* (1990) ja *Paha poliisi* (1992).

Ferrara syntyi New Yorkin Bronxissa italialais-irlantilaiseen perheeseen, joka muutti pian Peekskilliin Bronxista pohjoiseen. Hän opiskeli elokuvantekoa New Yorkin osavaltionyliopistossa (SUNY) Syracusessa, jossa hän ohjasi useita lyhytelokuvia. Opiskelujen jälkeen hän ohjasi pornoelokuvan *9 Lives of a Wet Pussy Cat* (1976), jonka pääroolissa oli hänen silloinen tyttöystävänsä. Hänen varsinainen esikoiselokuvansa oli grindhouse-slasher *The Driller Killer* (1979), jossa hän myös näytteli pääosaa nimellä Jimmy Laine. Sitä seurasivat raiskauksen jälkeisestä kostosta kertova *Koston enkeli* (1981) ja strippareiden murhaajasta kertova *Armoton kaupunki* (1984), jonka pääosia näyttelivät Tom Berenger ja Melanie Griffith. Niiden jälkeen Ferrara siirtyi ohjaamaan televisiosarjoja, kuten parin jakson verran suosittua *Miami Vicea*.

Vuoden 1990 elokuvaa *New Yorkin kuningas* seurasivat muun muassa Harvey Keitelin kanssa tehdyt *Paha poliisi* (1992) ja *Snake eyes – Käärmeensilmä* (1993). Ferraran myöhempiä elokuvia ovat *Hautajaiset* (1996), *Muistikatkoksia* (1997) ja *New Rose Hotel – tuomiopäivän salaliitto* (1998).

Myöhempinä vuosinaan Ferrara on asunut Roomassa, kärsinyt päihderiippuvuudesta ja kääntynyt katolilaisuudesta buddhismiin.

Ferrara on käyttänyt elokuviensa teossa myös aliasta *Jimmy Laine*.

Lähteet
-------

1. ↑  Abel Ferrara *IMDb*. Viitattu 29.3.2018.

Aiheesta muualla
----------------

* Abel Ferrara Elonetissä.
* Abel Ferrara Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Ruotsi
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz
* Museum of Modern Art

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Abel Ferrara
**Armenialainen katedraali** (arm. Հայկական վանք, *Haikakan vank*, ukr. Вірменьский собор, *Virmenskyi sobor*) eli **Jumalansynnyttäjän kuolonuneen nukkumisen katedraali** on Armenian apostolisen kirkon Ukrainan hiippakunnan katedraali Lvivissä.

Lvivin armenialaisyhteisö rakensi kirkon vuosina 1363–1370; katedraali siitä tuli vuonna 1367. Kirkon suunnitteli sleesialainen arkkitehti Doring Anissa sijainneen katedraalin pohjalta. Vuonna 1437 kirkko ympäröitiin arkadigallerialla, vuonna 1571 rakennettiin kellotorni, vuonna 1630 rakennettiin läntinen laiva, ja vuonna 1682 kirkon yhteyteen perustettiin benediktiininen nunnaluostari. 1600-luvulla kirkon yhteyteen perustettiin armenialainen pankki ja 1700-luvulla arkkipiispojen palatsi. Katedraalin vieressä sijaitsi armenialainen tuomioistuin.

Vuosina 1908–1927 katedraalia restauroitiin. Neuvostoaikana katedraali suljettiin; sinne sijoitettiin vuonna 1947 Lvivin taidegallerian varasto ja vuonna 1953 Lenin-museon varasto. Vuonna 2000 katedraali palautettiin armenialaisyhteisölle, ja jumalanpalveluksia jatkettiin tammikuussa 2001. Samana vuonna paavi Johannes Paavali II vieraili katedraalissa. Vuonna 2003 Armenian apostolisen kirkon katolikos Karekin II vihki kirkon.

Galleria
--------

* Katedraalin julkisivua.Katedraalin julkisivua.
* Kellotorni.Kellotorni.
* Hautalaattoja.Hautalaattoja.
* Kappeli.Kappeli.
* Sisätilat.Sisätilat.

Lähteet
-------

1. 1 2  Вірменський собор *Афіша розваг Львова*.  Arkistoitu 4.2.2023. Viitattu 4.2.2023. (ukrainaksi)
2. 1 2  Malenkov, Roman: Вірменський спадок у Львові. Собор Успіння Богородиці *Україна Інкогнита*.  Arkistoitu 4.2.2023. Viitattu 4.2.2023. (ukrainaksi)
3. 1 2  Вірменський катедральний собор Львівська міська рада (Lvivin kaupunki).  Arkistoitu 4.2.2023. Viitattu 4.2.2023. (ukrainaksi)
**Armenialainen numerojärjestelmä** on kehitetty armenialaisten suuraakkosten pohjalta. Numerojärjestelmällä on samat periaatteet kuin kreikkalaisella numerojärjestelmällä ja heprealaisella numerojärjestelmällä. Nykypäivän Armeniassa käytetään yleisesti arabialaisia numeroita – vanhaa järjestelmää käytetään samaan tapaan kuin roomalaisia numeroita suomessa, esimerkiksi Karekin II kirjoitetaan Գարեգին Բ. Armenialaisessa järjestelmässä ei ole nollaa.

**Armenialaiset numerot**| Armenialainen | Transliteraatio | Arabialainen |
| --- | --- | --- |
| Ա | A | 1 |
| Բ | B | 2 |
| Գ | G | 3 |
| Դ | D | 4 |
| Ե | E | 5 |
| Զ | Z | 6 |
| Է | E̅ | 7 |
| Ը | Ě | 8 |
| Թ | T‘ | 9 |
| Ժ | Ž | 10 |
| Ի | I | 20 |
| Լ | L | 30 |
| Խ | X | 40 |
| Ծ | C | 50 |
| Կ | K | 60 |
| Հ | H | 70 |
| Ձ | J | 80 |
| Ղ | Ł | 90 |
| Ճ | Č | 100 |
| Մ | M | 200 |
| Յ | Y | 300 |
| Ն | N | 400 |
| Շ | Š | 500 |
| Ո | O | 600 |
| Չ | Č‘ | 700 |
| Պ | P | 800 |
| Ջ | J̌ | 900 |
| Ռ | Ṙ | 1000 |
| Ս | S | 2000 |
| Վ | V | 3000 |
| Տ | T | 4000 |
| Ր | R | 5000 |
| Ց | C‘ | 6000 |
| Ւ | W | 7000 |
| Փ | P‘ | 8000 |
| Ք | K‘ | 9000 |
|

Numerojärjestelmät
arabialainen | armenialainen | babylonialainen | heprealainen | kiinalainen | kreikkalainen | mayalainen | roomalainen

| Lukujärjestelmät |
| --- |

binääri- | senaari- | oktaali- | kymmen- (desimaali-) | duodesimaali- | heksadesimaali- | vigesimaali- | seksagesimaalijärjestelmä
**Awad Hamad al-Bandar** (arab. عواد حمد البندر‎) (2. tammikuuta 1945 – 15. tammikuuta 2007) oli Irakin vallankumoustuomioistuimen päätuomari Saddam Husseinin valtakauden aikana. Hänet tuomittiin kuolemaan rikoksista ihmisyyttä vastaan Saddam Husseinin ja Saddamin velipuolen Barzan Ibrahim al-Tikritin tavoin vuonna 1982 tapahtuneesta al-Dujailin šiiakylän hävittämisestä ja 148 kyläläisen teloittamisesta. Kylään iskettiin sen jälkeen, kun Saddam oli joutunut siellä salamurhayrityksen kohteeksi. Awad Hamad al-Bandar toimi tuolloin vallankumoustuomioistuimen päätuomarina ja määräsi kyläläiset teloitettavaksi.

Awad Hamad al-Bandar oli määrä teloittaa Saddam Husseinin ja hänen velipuolensa kanssa samana päivänä 30. joulukuuta 2006, mutta teloitusta lykättiin hieman yli kaksi viikkoa, kunnes hänet ja Barzan Ibrahim al-Tikriti hirtettiin 15. tammikuuta 2007 ennen aamunkoittoa. Teloitukset pantiin toimeen Bagdadin koillisosassa Camp Al-Adalan tukikohdassa.

Lähteet
-------

* YLE: Kaksi Saddamin avustajaa hirtettiin Irakissa
* HS: Saddamin lähimiehet teloitettiin (Arkistoitu – Internet Archive)
**Charles Irénée Castel de Saint-Pierre** eli **abbé de Saint-Pierre** (1658–1743) oli ranskalainen kirjailija. Hän on tunnettu ikuisen rauhan suunnittelijana ja yhteiskunnallisten uudistusten harrastajana. Hän oli syntynyt Saint-Pierre-Eglisessä Cherbourgin lähellä ja käytti siksi nimeä l’abbé de Saint-Pierre.

Opiskeltuaan Pariisissa teologiaa, filosofiaa ja luonnontieteitä hän tuli papiksi ja sai hoviviran Orléansin herttuattaren hovipappina. Oltuaan sihteerinä läsnä Utrechtin rauhanneuvotteluissa 1712–1713 hän julkaisi 1713–1717 kolmiosaisen teoksen *Projet de paix perpétuelle*, jossa hän kehittelee Ranskan kuninkaan Henrik IV:n ja hänen ministerinsä Maximilien de Sullyn aatteita koko Euroopan laajuisen liittovaltion perustamisesta yleisen maailmanrauhan takaamiseksi.

Saint-Pierreltä ilmestyi vuonna 1718 teos *Discours sur la Polysynodie ou pluralité des conseils*, jossa hän vaati Ranskan hallitusta uudistettavaksi perustamalla lukuisia valittavia neuvostoja, joista kukin hoitaisi yhtä hallinnonhaaraa. Koska hän teoksessaan oli arvostellut Ludvig XIV:tä, hänet erotettiin Ranskan akatemiasta, jonka jäseneksi hänet oli valittu 1695. Hän julkaisi kuitenkin vielä sen jälkeenkin lukuisia teoksia, joissa hän paheksui vallalla olevaa hallintojärjestelmää ja vaati yhteiskunnallisia uudistuksia. Näitä kirjoituksia on koottu 17-osaiseen teossarjaan *Ouvrages politiques* (eli *Ouvrages de morale et de politique*), joka ilmestyi 1729–1741.

Lähteet
-------

1. 1 2 3  Saint-Pierre, Charles Irénée Castel. Tietosanakirja osa 11. Tietosanakirja-osakeyhtiö 1922

Aiheesta muualla
----------------

* Kuvia tai muita tiedostoja aiheesta **Charles Irénée Castel de Saint-Pierre** Wikimedia Commonsissa

* Charles Irénée Castel de Saint-Pierre, Académie française (ranskaksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Japani
* Tšekki
* Australia
* Kreikka
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
**Vahermanjärvi** on karu ja vähähumuksinen metsäjärvi Pusulassa Lohjan pohjoisosassa luoteisella Uudellamaalla. Sen pinta-ala on kaksi neliökilometriä. Etäisyys Lohjan keskustasta on 34 kilometriä pohjoiseen.

Maantiede
---------

Vahermanjärven länsi–itäsuuntainen pituus on noin kaksi kilometriä. Järvi on melko syvä, syvin kohta on lounaisosan 18,9 metriä. Järven koillisosassa on 15,9 metrin syvänne. Vahermanjärven kaakkoisosassa on kolmen pienehkön saaren rykelmä (Verkkosaari, Keskisaari, Pikkusaari), itäosassa on neljän luodon rykelmä. Suurin saari on noin 70 aarin laajuinen Verkkosaari. Vahermanjärven erikoisuus on noin viiden hehtaarin laajuinen Tytysaari, jonka pohjoisranta on osa Vahermanjärven etelärantaa. Lännessä ja idässä Tytysaarta erottavat mantereesta vain kapeat laskuojat. Saaren eteläpuolella on kolmen hehtaarin laajuinen Tytylampi, jonka korkeustaso on 60 senttimetriä Vahermanjärveä alempi.

Vahermanjärven vedet virtaavat Tytylammen kautta runsaan kilometrin pituiseen Myllypuroon, joka laskee Tarkeelanjärven pohjoisrannalle. Tarkeelanjärven korkeustaso on noin 26 metriä Vahermanjärveä alempi. Vahermanjärveen virtaa vettä idästä Antiaisesta. Järvien välinen kannas on noin 300 metriä leveä. Lisäksi Vahermanjärveen laskee vähäisiä puroja pohjoisesta. Järven pohjoisrannan tuntumassa sijaitsee noin 60 aarin laajuinen Yksinäinen-lampi (110,5 metriä mpy). Luoteisen rannan lähellä sijaitsee noin 50 aarin laajuinen Kinnaslampi (112,0 metriä mpy).

Vahermanjärven ranta on varsin tiheään mökitetty. Järveen kohdistuu vain vähän kuormitusta ja sen ekologinen tila on erinomainen. Järven tilavuus on yli 16,8 miljoonaa kuutiometriä.

Antiaisen pohjoisrannan tulvaniittyalueelta tulevan laskuojan suu Vahermanjärven puolella on arvokas luontokohde.

Vahermanjärven tuntumassa on Vaherman kurssikeskus.

Vahermanjärvi (23.063.1.004) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Vahermanjärvi on laajin Tarkeelanjärven alueen kuudestatoista yli hehtaarin laajuisesta vakavedestä.

Lähteet
-------

1. 1 2 3 4  Vahermanjärvi, vakavesi, Lohja
2. 1 2 3 4 5 6 7 8 9  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 17.4.2021.
3. 1 2 3 4  Vahermanjärvi *Vesientila.fi*. Länsi-Uudenmaan vesi ja ympäristö ry. Viitattu 17.4.2021.
4. ↑  Vahermanjärvi. Järviwiki. Viitattu 17.4.2021.
5. ↑  Ranta-asemakaavan selostus, Asemakaava, sahatontti[vanhentunut linkki]
6. ↑  Vaherma
7. ↑  Tarkeelanjärven alue (23.063). Järviwiki. Viitattu 17.4.2021.

Aiheesta muualla
----------------

* Pajunen, Hannu: *Järvisedimentit kuiva-aineen ja hiilen varastona*. Tutkimusraportti 160. Espoo: Geologinen tutkimuskeskus, 2004. ISBN 951-690-894-2. Teoksen verkkoversio (PDF) (viitattu 29.10.2022).
**Taipei Times** (kiin.: 台北時報; pinyin: *Táiběi shíbào*) on taiwanilainen englanninkielinen sanomalehti. Peruspainos on 16-sivuinen ja suurin osa jutuista on englanniksi, mutta myös kaksikileisiä juttuja julkaistaan..

Taipei Timesin perustaja on Rong San Lin, joka on perustanut myös *Liberty Times* -nimisen lehden. Ensimmäinen numero julkaistiin 15. kesäkuuta 1999. Lehden internetsivut avautuivat kaksi kuukautta myöhemmin..

Lehti on saanut kiitosta mm. laadukkaasta toimituksestaan ja sen tuottamasta mielipidesisällöstä. Lehti on kallellaan ns. pan-vihreää liittoa päin, johon kuuluu mm. maan nykyinen hallitseva puolue Demokraattinen edistyspuolue.

Lähteet
-------

1. ↑  About Us *Taipei Times*.  2021. Viitattu 22.8.2021.
2. ↑  Taipei Times and Taiwan Timeline *Taipei Times*.  15.6.2004. Viitattu 22.8.2021. (englanniksi)
3. ↑  World news guide: Asia *The Guardian*.  5.2.2002. Viitattu 22.8.2021. (englanniksi)
4. ↑  Hioe, Brian: A Decline in Pan-Green Media? *New Bloom Magazine*.  7.5.2016. Viitattu 22.8.2021. (englanniksi)
**Wolfgang Haas** (s. 7. elokuuta 1948 Vaduz, Liechtenstein) Vaduzin arkkipiispa ja siten Liechtensteinin katolisen kirkon paikallinen johtaja. Hän on ensimmäinen kyseisessä virassa.

Haas syntyi Liechtensteinin Vaduzissa 7. elokuuta 1948. Hänet vihittiin papiksi Churin hiippakuntaan, johon Liechtenstein silloin kuului, 7. huhtikuuta 1974. 22. maaliskuuta 1988 hänet nimettiin Churin hiippakunnan koadjuuttoriksi ja vihittiin kyseiseen tehtävään 22. toukokuuta 1988. 22. toukokuuta 1990 hänestä tuli Churin piispa. Hän toimi tässä virassa aina 2. joulukuuta 1997 asti, jolloin hiippakunnan Liechtensteinin puoleinen osa erotettiin itsenäiseksi Vaduzin arkkihiippakunnaksi, jonka ensimmäiseksi arkkipiispaksi Haas nimitettiin.

Lähteet
-------

1. ↑  Archbishop Wolfgang Haas Catholic Hierarchy. Viitattu 17.12.2020. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |

 |
Vety
**Vety** ja **atomi** ovat lappeenrantalaisena erikoisuutena pidettyjä lihapiirakoita. Niitä on perinteisesti tapana nauttia kauppatorilla ja Lappeenrannan satamassa. Vety on lihapiirakka, joka sisältää keitto- tai savukinkkua ja kananmunaa, atomi jompaakumpaa. Lihapiirakoita on myyty samalla nimellä myös muualla Suomessa.

Atomi- ja vety-nimisinä paikallisruokia on myyty 1950-luvulta lähtien. Herkut nimesi kauppatorin kahvikojunpitäjä Taimi Laakko. Hänen kerrotaan todenneen, että parempi syödä kuin sotia. Nimille on haettu tuloksetta tavaramerkkisuojaa.

Vedyn ja atomin mausteet ovat sinappi, ketsuppi, kurkkusalaatti, sipuli ja majoneesi.

Lähteet
-------

1. ↑  Varis, Leeni: Tunnetko jo vedyn? – Lappeenrantalainen lihapiirakka valloittaa Suomea *yle.fi*.  22.5.2015. Viitattu 26.3.2020.
2. ↑  Ruokakulttuuri *demo.ekarjala.com*. Viitattu 1.4.2020. [vanhentunut linkki]
3. ↑  Kivimäki, Petri: Paikallisherkun käsittämätön suosio: Vetyjä ja atomeja myydään yli miljoona annosta vuodessa – video *yle.fi*.  16.5.2017. Viitattu 26.3.2020.
4. ↑  Perinneruokaa Lappeenrannan ja Imatran seudulta. *Gosaimaa.com*.  Arkistoitu 26.3.2020. Viitattu 26.3.2020.
**Yhteiskunnallinen kuolema** (ransk. *mort civile*) tarkoittaa henkilön oikeuskelpoisuuden menettämistä. Hän ei voi olla tämän jälkeen oikeuksien eikä velvollisuuksien subjektina. Roomalaisen oikeuden mukaan yhteiskunnallinen kuolema on seurauksena vapauden menettämisestä, muinaisen germaanisen oikeuden mukaan lainsuojattomaksi julistamisesta ja kanonisen oikeuden mukaan munkkilupauksen antamisesta.

Yhteiskunnallinen kuolema oli Ranskassa vuoteen 1854 eräiden rikosten seuraamus. Rikollinen ei sen jälkeen saanut hallita omaisuuttaan, vaan se jaettiin hänen perillisilleen kuin kuoleman jälkeen. Rikollinen ei myöskään saanut hankkia omaisuutta, solmia sopimuksia eikä esiintyä tuomioistuimessa. Lisäksi häneltä kiellettiin avioliiton solmiminen ja naimisissa olevan rikollisen avioliitto katsottiin puretuksi.

Suomen lain mukaan henkilön oikeuskelpoisuus säilyy, vaikka hänelle tuomittaisiin vapausrangaistus. Myös suomalaiset munkkilupauksen tehneet henkilöt ovat oikeuskelpoisia. Aiempi Ruotsin oikeus sisälsi yhteiskunnalliseen kuolemaan vertautuvia säännöksiä, jotka koskivat lainsuojattomia.

Katso myös
----------

* Kansalaisluottamus

Lähteet
-------

1. 1 2  *Uusi tietosanakirja,* Tietosanakirja oy 1960–1966.
2. 1 2  *Otavan iso tietosanakirja,* Otava 1960–1965.